ಗ್ರೀಕ್‌ ತತ್ವಜ್ಞಾನಿಗಳಾದ ಪ್ಲೇಟೋ ಹಾಗೂ ಅರಿಸ್ಟಾಟಲ್‌ ಸಾದೃಶ್ಯದ ಕುರಿತು ಅತ್ಯಂತ ವಿಸ್ತೃತ ನೆಲೆಯಲ್ಲಿ ಚರ್ಚಿಸಿದರು. ಈ ಬಗೆಯ ಸಾದೃಶ್ಯವನ್ನು ಅವರು ಹಂಚಿಕೊಳ್ಳಲ್ಪಟ್ಟ ಅಮೂರ್ತತೆ ಯಂತೆ ಗಮನಿಸಿದ್ದರು. ಸಾದೃಶ್ಯರೂಪ ವಸ್ತುಗಳು ಹೆಚ್ಚಾಗಿ ಯಾವುದೇ ಅವಶ್ಯಕ ಸಂಬಂಧವನ್ನು ಹೊಂದಿರುವುದಿಲ್ಲ ಆದರೆ ಒಂದು ಸಂಗತಿ, ಮಾದರಿ, ನಿರಂತರತೆ, ಲಕ್ಷಣ, ಪರಿಣಾಮ ಅಥವಾ ಕಾರ್ಯ ಯಾವುದೂ ಅವಶ್ಯಕ ಸಂಬಂಧವನ್ನು ಹೊಂದಿರುವುದಿಲ್ಲ. ಹೋಲಿಕೆಗಳು, ರೂಪಕಗಳು ಹಾಗೂ “ಚಿತ್ರಣ”ಗಳನ್ನು ವಾದ ಮಂಡನೆಗೆ ಬಳಸಿಕೊಳ್ಳಬಹುದು ಎಂದು ಈ ಲೇಖಕರೂ ಒಪ್ಪಿಕೊಳ್ಳುತ್ತಾರೆ ಹಾಗೂ ಅವುಗಳನ್ನು ಅವರು ಕೆಲವೊಮ್ಮೆ "ಸಾದೃಶ್ಯಗಳು(ಅನಲಾಜೀಸ್‌)" ಎಂದು ಕರೆಯುತ್ತಾರೆ. ಈ ಎಲ್ಲಾ ಸಾದೃಶ್ಯಗಳು ಅಮೂರ್ತತೆಯನ್ನು ಅರ್ಥ ಮಾಡಿಕೊಳ್ಳುವುದನ್ನು ಸುಲಭವಾಗಿಸುತ್ತವೆ ಹಾಗೂ ಅವುಗಳ ಬಳಕೆಗೆ ಅವಶ್ಯವಾದ ಆತ್ಮವಿಶ್ವಾಸವನ್ನೂ ಒದಗಿಸುತ್ತವೆ

ಮಧ್ಯಯುಗದಲ್ಲಿ ಈ ಸಾದೃಶ್ಯದ ಕುರಿತ ಸಿದ್ಧಾಂತೀಕರಣ ಇನ್ನಿಲ್ಲದಷ್ಟು ಹೆಚ್ಚಿತ್ತು. 
ರೋಮ್‌ನ ನ್ಯಾಯವಾದಿಗಳು ಅಥವಾ ವಕೀಲರು ಸಾದೃಶ್ಯವಾಚಿ ತರ್ಕಸರಣಿ ಹಾಗೂ ಗ್ರೀಕ್‌ ಶಬ್ದ "ಅನಲಜಿಯ" ವನ್ನು ದೊಡ್ಡ ಪ್ರಮಾಣದಲ್ಲಿಯೇ ಬಳಸಿಕೊಂಡಿದ್ದರು. ಮಧ್ಯಯುಗೀನ ನ್ಯಾಯವಾದಿಗಳು "analogia legis" ಹಾಗೂ "analogia iuris" (ಕೆಳಗೆ ನೋಡಿ) ಗಳ ನಡುವಿನ ವ್ಯತ್ಯಾಸಗಳನ್ನು ಚೆನ್ನಾಗಿಯೇ ಬಲ್ಲವರವಾಗಿದ್ದರು. ಇಸ್ಲಾಮಿಕ್‌ ತರ್ಕಶಾಸ್ತ್ರವನ್ನೇ ತೆಗೆದುಕೊಂಡರೆ, ಇಸ್ಲಾಂನ ಶರಿಯಾ ಕಾನೂನಿನಲ್ಲಿರುವ ಕಿಯಾಸ್‌ ಹಾಗೂ ಫಿಖ್‌ ನ್ಯಾಯಶಾಸ್ತ್ರಗಳಲ್ಲಿ ಸಾದೃಶ್ಯವಾಚಿ ತರ್ಕಸರಣಿಯನ್ನು ಬಳಸಿಕೊಳ್ಳಲಾಗಿದೆ. 
ಇನ್ನು ಕ್ರಿಶ್ಚಿಯನ್‌ ಧರ್ಮಶಾಸ್ತ್ರವನ್ನೇ ಗಮನಿಸಿದರೆ, ದೇವರ ಗುಣವೈಶಿಷ್ಟ್ಯವನ್ನು ವಿವರಿಸಲು ಇದೇ ಸಾದೃಶ್ಯವಾಚಿ ವಾದಮಂಡನೆಯನ್ನು ಬಳಸಿಕೊಂಡಿರುವುದು ಗಮನಕ್ಕೆ ಬರುತ್ತದೆ. ಅಕ್ವಿನಾಸ್‌ ಪಂಥದವರು "ದ್ವಂದಾರ್ಥ(ಇಕ್ವಿವೋಕಲ್‌)" , "ಏಕಾರ್ಥ(ಯುನಿವೋಕಲ್‌)" ಹಾಗೂ "ಸಾದೃಶ್ಯ(ಅನಲಾಜಿಕಲ್‌" ) ಇವೆಲ್ಲೆವುಗಳನ್ನೂ "ವಿಭಿನ್ನ" ನೆಲೆಯಲ್ಲಿ ಗ್ರಹಿಸಿದ್ದರು. ಸಾದೃಶ್ಯವೆನ್ನುವುದು, ’ಆರೋಗ್ಯವಂತಿಕೆ’ (Healthy) ಎಂಬ ಶಬ್ದದಂತೆಯೇ ವಿಭಿನ್ನವಾದ ಆದರೆ ಸಂಬಂಧಪಟ್ಟ ಅರ್ಥ ಹೊಂದಿದೆ. ವ್ಯಕ್ತಿಯಷ್ಟೇ "ಆರೋಗ್ಯವಂತಿಕೆ" ಯಿಂದ ಕೂಡಿರುವುದಲ್ಲ, ಜೊತೆಗೆ ಆರೋಗ್ಯಕ್ಕೆ ಬೇಕಾದ ಆಹಾರವೂ ಆರೋಗ್ಯದಿಂದ ಕೂಡಿರಬೇಕು(ಅನೇಕಾರ್ಥತೆ (ಪಾಲಿಸೆಮಿ) ಮತ್ತು ಹೊಮೋನಿಮಿಗಳ ನಡುವಿನ ಪ್ರಸ್ತುತ ವ್ಯತ್ಯಾಸವನ್ನು ನೋಡಿ). ಇಲ್ಲಿ ಆರೋಗ್ಯವಂತಿಕೆ ಎಂದರೆ ಅದು ಕೇವಲ ಮನುಷ್ಯನಿಗೆ ಮಾತ್ರ ಸೀಮಿತವಾಗುವುದಿಲ್ಲ.ಆರೋಗ್ಯಕ್ಕೆ ಪೂರಕವಾದ ಆಹಾರವನ್ನೂ ಅದೇ ಹೆಸರಿನಿಂದ ಕರೆಯಬಹುದು. (ಪಾಲಿಸೆಮಿ ಹಾಗೂ ಹೋಮೋನಿಮಿ ನಡುವಿನ ಪ್ರಸಕ್ತ ಭಿನ್ನತೆಗಳನ್ನೊಮ್ಮೆ ಗಮನಿಸಿ). ಥಾಮಸ್‌ ಕಜೆತನ್‌ ಸಾದೃಶ್ಯಕ್ಕೆ ಸಂಬಂಧಿಸಿದಂತೆ ಕೆಲವು ಪ್ರಭಾವಶಾಲಿ ಸಿದ್ಧಾಂತಗಳನ್ನು ಮಂಡಿಸಿದ. .ಈ ಎಲ್ಲಾ ಪ್ರಕರಣಗಳಲ್ಲೂ ಪ್ಲೇಟೋ ಹಾಗೂ ಅರಿಸ್ಟಾಟಲ್‌ ಸಾದೃಶ್ಯದ ಕುರಿತು ಯಾವ ಚಿಂತನಾಕ್ರಮಗಳನ್ನು ಹೊಂದಿದ್ದರೋ ಅದೆಲ್ಲವನ್ನೂ ಉಳಿಸಿಕೊಳ್ಳಲಾಗಿದೆ. ಕೆಜೆತಾನ್‌ ಅವರ " De Nominum Analogi" a ಕೃತಿಯ ಬಳಿಕ ಸಾದೃಶ್ಯದ ಕುರಿತು ವಿಸ್ತೃತವಾಗಿ ಚರ್ಚಿಸಿದ ಜೇಮ್ಸ್‌ ಫ್ರಾನ್ಸಿಸ್‌ ರೋಸ್‌ ತಮ್ಮ "Portraying Analogy" (೧೯೮೨) ಕೃತಿಯಲ್ಲಿ ಸಾದೃಶ್ಯವೆಂಬುದು ಪ್ರಾಕೃತಿಕ ಭಾಷೆಗಳ ಒಂದು ಸಾರ್ವತ್ರಿಕ ಹಾಗೂ ವ್ಯವಸ್ಥಿತ ವೈಶಿಷ್ಟ್ಯ ಎಂದು ಅಭಿಪ್ರಾಯಪಟ್ಟಿದ್ದಾರೆ. ವಾದಕ್ಕೆ ಪೂರಕವಾಗಿ ಫ್ರಾನ್ಸಿಸ್‌ ರೋಸ್‌ ಅವರು ಮೇಲ್ನೋಟಕ್ಕೇ ಗುರುತಿಸಬಹುದಾದ, ವಾಕ್ಯದಲ್ಲಿರುವ ಶಬ್ದಗಳು ಹೇಗೆ ಒಂದಕ್ಕೊಂದು ಅವಲಂಬಿತವಾಗಿವೆ ಎಂಬುದನ್ನು ವಿವರಿಸುವ ಕಾನೂನು ರೀತ್ಯಾ ಗುಣಲಕ್ಷಣಗಳನ್ನು ವಿಷದವಾಗಿ ಪ್ರಸ್ತಾಪಿಸುತ್ತಾರೆ. 

ಅಪ್ಲಿಕೇಶನ್ ಮತ್ತು ವಿಧಗಳು
ಕೃತ್ರಿಮ ಬುದ್ಧಿಮತ್ತೆ
ಹಂಚಿಕೊಳ್ಳಲ್ಪಟ್ಟ ಅಮೂರ್ತತೆ
ಪ್ರಮಾಣಕ ವಿಷಯಗಳಲ್ಲಿ